
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	23 iunie 2008

	Nr.
	27/118


R A P O R T

asupra cererii de reexaminare a Legii pentru aprobarea Ordonanţei de urgenţă a Guvernului nr.56/2007 privind încadrarea în muncă şi detaşarea străinilor pe teritoriul României

În conformitate cu prevederile art.135 din Regulamentul Camerei Deputaţilor, republicat, cu modificările ulterioare, Comisia pentru muncă şi protecţie socială a fost sesizată cu reexaminarea Legii pentru aprobarea Ordonanţei de urgenţă a Guvernului nr.56/2007 privind încadrarea în muncă şi detaşarea străinilor pe teritoriul României, trimisă cu adresa nr.PLx.700/2007/2008 din 8 aprilie 2008.


Această lege, adoptată de Parlamentul României cu respectarea prevederilor art.75 şi art.76 alin.(2) din Constituţia României, republicată, a fost transmisă spre promulgare Preşedintelui României în data de 14 decembrie 2008.


În conformitate cu dispoziţiile art.77 alin.(2) din Constituţia României, republicată, Preşedintele României a formulat cererea de reexaminare asupra legii transmisă spre promulgare, din următoarele considerente:
· redefinirea lucrătorului detaşat, pentru corelare cu alte prevederi ale legii;

· includerea de definiţii pentru unii termeni folosiţi în cuprinsul ordonanţei;

· clarificarea unor proceduri privind acordarea autorizaţiei de muncă;

· eliminarea unor prevederi contradictorii.

Membrii Comisiei pentru muncă şi protecţie socială au hotărât, în şedinţa din 18 iunie 2008, cu unanimitate de voturi, admiterea cererii de reexaminare formulată de Preşedintele României, şi propun plenului Camerei Deputaţilor adoptarea legii în forma prezentată de Senat.
La dezbateri au participat, în conformitate cu prevederile art.55 din Regulamentul Camerei Deputaţilor, republicat:

· d-na Denisa Pătraşcu – Secretar de Stat, Ministerul Muncii, Familiei şi Egalităţii de Şanse 
· d-na Georgeta Jugănaru – director, Ministerul Muncii, Familiei şi Egalităţii de Şanse

· d-l Pavel Grigore – director general adjunct, Ministerul Internelor şi Reformei Administrative
La lucrările comisiei au fost prezenţi 18 deputaţi, din totalul de 19 membri ai comisiei. 

În urma reexaminării, Senatul a aprobat cererea formulată de Preşedintele României, în şedinţa din 17 martie 2008.
Legea are caracter ordinar, conform prevederilor art.73 alin.(1) din Constituţia României, republicată.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 

PREŞEDINTE,




SECRETAR,


Gheorghe Barbu



Kerekes Károly 

Şef serviciu, 

Consilier Elena MESAROŞ









Întocmit,









Expert Adriana Emilia Breazu









Consultant Lidia Vlădescu

